ИЗВОД ИЗ ЗАПИСНИКА

са 24.редовне седнице Скупштине општине Врњачка Бања, која је одржана дана 5.6.2019. године, у великој сали Скупштине општине са почетком у 10 часова.

Овај извод из записника сачињен је у складу са чл. 106. Пословника Скупштине општине Врњачка Бања („Сл. лист општине Врњачка Бања“, бр.12/19) уз напомену да је ток седнице сниман коришћењем компјутерске технике путем бележења тонског записа на хард диску који се чува трајно и који представља оригинални записник са седнице.

На почетку седнице је утврђено да од укупно 25 одборника седници присуствује 21 одборника, и то: Иван Радовић, Миљко Арсић, Марина Ђорђевић, Дане Станојчић, Јелена Дишовић Ђукић, Срђан Удовичић, Наташа Перовић, Мирослав Веселиновић, Весна Бурмазовић, Предраг Џамић, Јордан Пецић, Милан Плањанин, Драгољуб Богдановић, Слађана Терзић, Ненад Николић, Владан Јоцић, Војислав Вујић, Андрија Боћанин, Родољуб Џамић, Ђорђе Петровић, Матеја Мијатовић.

Одсутни су: Бранка Милошевић, Зоран Сеизовић, Весна Милићевић и Снежана Стојановић.

Иван Радовић, председника СО је известио о томе која су лица позвана да присуствују седници и нагласио да седницу преноси Врњачка РТВ.

Председник СО је ставио на изјашњавање Извод из записника са 23.седнице, одржане 17.4.2019.године, па како примедби није било, са 17 гласа ''за'' је усвојен овај записник.

Председник СО је упознао присутне да је Одбор за административно мандатна питања и нормативна акта је предложио да се скине са дн.реда 13. тачка Одлука о давању сагласности за промену намене делова кп.бр. 341/12, 341/13 и 2132/1 све у КО Врњачка Бања.

Родољуб Џамић, председник Одбора је нагласио да су чланови Одбора непосредно пре седнице добили од грађана документа којима се оспорва неки део одлуке, па је овај предлог дат у циљу сагледавања наведенних околности.

Иван Џатић, зам.Председника општине је у својству предлагача прихватио предлог Одбора де се ова тачка скине са дневног реда.

У току 1.тачке дневног реда, поводом дискусије о елементарној непогоди, Иван Радовић, је рекао да ће се у оквиру 17.тачке преложеног дн.реда разматрати Извештај о елементарним непогодама које су због обилних падавина задесиле општини Врњачка Бања

Предлог дневног реда, са повученом тачком, једногласно је усвојен, па је Скупштина утврдила следећи

# ДНЕВНИ РЕД

1. Одлука о завршном рачуну буџета општине Врњачка Бања за 2018.годину

2. Ребаланс Одлуке о буџету општине Врњачка Бања за 2019.годину

3. Измене и допуне Кадровског плана Општинске управе општине Врњачка Бања

4.Одлука о усвајању Локалног антикорупцијског плана општине Врњачка Бања за период 2019-2022.

5. Одлука о приступању изради Локалног акционог плана за младе општине Врњачка Бања 2020-2025

6.Одлука о изменама и допунама Одлуке о одређивању назива улица и засеока у насељеном месту Руђинци

7.Одлука о усвајању Годишњег Програма заштите, уређења и коришћења пољопривредног земљишта на територији општине Врњачка Бања за 2019. годину

8. -Одлука о предлогу Комисије за спровођење поступка располагања непокретностима у јавној својини у вези кп.бр.503/17 КО Врњачка Бања

- Одлука отуђењу грађевинског земљишта на кп.бр.503/17 КО Врњачка Бања из јавне својине

Општине Врњачка Бања

9. Одлука о отуђењу грађевинског земљишта на кп.бр.1125/35 КО Врњачка Бања из јавне својине општине Врњачка Бања

10.Одлука о давању сагласности за претварање права закупа на кп.бр. 484/19 КО Врњачка Бања у право својине

11.Одлука о прибављању и отуђењу земљишта путем размене у КО Отроци

12. Одлука о прибављању и отуђењу непокретности у јавну својину општине путем размене непосредном погодбом са Тонанти, доо Београд

13. Одлука о давању сагласности за промену намене делова кп.бр. 341/12, 341/13 и 2132/1 све у КО Врњачка Бања

14. Одлука о прибављању непокретности на деловима кп.бр.1115, 1116/2 и 1116/1 КО Подунавци у јавну својину општине Врњачка Бања

15. Извештај о раду Општинске управе општине Врњачка Бања за 2018.годину

16. Закључак о исправци техничке грешке о изменама и допунама ПГР Врњачке Бање

17.- Прве измене Програма пословања Општинске стамбене агенције за 2019.годину

- Извештај о елементарним непогодама које су због обилних падавина задесиле општину Врњачка Бања

18.Избор и именовања

А) -Оставка Петра Арсића на дужност члана Надзорног одбора ЈП ''Бели извор''

-именовање члана Надзорног одбора ЈП ''Бели извор''

Б) -Предлог Штаба за ванредне ситуације за измену члана Штаба, тако да се разреши Славо Сташевић, дужности члана, а именује Живко Карапанџић, командир ватрогасно спсилачког одељења Врњачка Бања, за члана

В) -Разрешење чланова Управног одбора Спортски центар

-Именовање чланова Управног одбора Спортски центар

19.Одборничка питања и одговори

ПРВА ТАЧКА

Председник СО је известио о предлогу Општинског већа и Бањског одбора, да Скупштина општине донесе одлуку, као у предложеном тексту.

Зоран Дунић, руководилац Одсека за буџет и финансије је образложио ову одлуку.

У дискусији су учествовали: Војислав Вујић, Родољуб Џамић, а на сугестију Војислава Вујића да је требало да се одборници упознају са активностима које су предузете због елементарне непогоде, Иван Радовић је одговорио да ће се у оквиру 17.тачке-измене Програма рада Општинске стамбене агенције, обзиром да делатност ове агенције, разматрати и Извештај о елементарним непогодама које су због обилних падавина задесиле општини Врњачка Бања, након чега је са 17 гласова ''за'' и 3 гласа ''против'', донета

О Д Л У К А

О ЗАВРШНОМ РАЧУНУ БУЏЕТА

ОПШТИНЕ ВРЊАЧКА БАЊА ЗА 2018. ГОДИНУ

ДРУГА ТАЧКА

Председник СО је известио о предлогу Општинског већа и Бањског одбора, да Скупштина општине донесе Ребаланс, као у предложеном тексту.

Зоран Дунић, руководилац Одсека за буџет и финансије је образложио ову одлуку.

Како дискусије није било, са 17 гласова ''за'' и 3 гласа ''против'', донет

Р Е Б А Л А Н С

ОДЛУКЕ О БУЏЕТУ ОПШТИНЕ ВРЊАЧКА БАЊА ЗА 2019.ГОДИНУ

ТРЕЋА ТАЧКА

Председник СО је известио о предлогу Општинског већа и Бањског одбора, да Скупштина општине донесе измене Кадровског плана, као у предложеном тексту, с тим да је Општинско веће предложило да се број извршилаца у кабинету председника општине на одређено време повећа са 4 на 5 извршилаца и то млађих сарадника уместо 1 да буде 2.

Славиша Пауновић, начелник Општинске управе је известио о разлозима за измену овог плана.

Након дискусије Родољуба Џамића, Ивана Џатића и Милана Плањанина, за предлог одлуке са предлогом Општинског већа, гласало је 17 одборника, а 3 одборника била ''против'', па су донете

ИЗМЕНЕ И ДОПУНЕ КАДРОВСКОГ ПЛАНА

ОПШТИНСКЕ УПРАВЕ ОПШТИНЕ ВРЊАЧКА БАЊА

ЧЕТВРТА ТАЧКА

Председник СО је известио о предлогу Општинског већа и Бањског одбора, да Скупштина општине донесе одлуку, као у предложеном тексту.

Јасмина Трифуновић, руководилац Одсека за послове органа општине је известила о поступку за доношење ове одлуке, који је рађен у оквиру пројекта УСАИД-а.

На питања Војислава Вујића, одговарала је известилац.

Након дискусије Бобана Ђуровића, Војислав Вујић се јавио по Пословнику и то чл.153.за додатна обавештења, а председник СО је ускратио постављање питања, обзиром да се одборник већ у својој дискусији обраћао за додатно обавештење и искористио ово пословничко право.

Иван Радовић је након тога ставио на изјашњавање да ли је на наведени начин прекршио Пословника, па како је за било 3 одборника, то се констатује да Пословник није прекршен.

Након тога, једногласно је донета

О Д Л У К А

О УСВАЈАЊУ ЛОКАЛНОГ АНТИКОРУПЦИЈСКОГ ПЛАНА

ОПШТИНЕ ВРЊАЧКА БАЊА ЗА ПЕРИОД 2019-2022. ГОДИНЕ

ПЕТА ТАЧКА

Председник СО је известио о предлогу Општинског већа и Бањског одбора, да Скупштина општине донесе одлуку, као у предложеном тексту.

Небојша Алимпић, испред Одсека за ЛЕР и инвестиције је известио о предлогу одлуке.

У дискусији су учествовали: Војислав Вујић, Родољуб Џамић, Бобан Ђуровић, Милан Плањанин, Иван Џатић, Душан Стевановић, па је након примедби на тему расправе и време дискусије, Иван Радовић, председник СО дао објашњење да је председник општине дуже говорио о свим активностима, како би се грађани упознали, што је захтевало додатно време за излагање.

Пре гласања, седницу су напустили одборници Одборничке групе ''Јединствене Србија'', па кворум чине 17 одборника.

За предлог одлуке, гласало је 16 одборника, па је донета

О Д Л У К А

о приступању изради Локалног акционог плана за младе општине Врњачка Бања 2020-2025

ШЕСТА ТАЧКА

Председник СО је известио о предлогу Општинског већа и Бањског одбора, да Скупштина општине донесе одлуку, као у предложеном тексту.

Како дискусије није било, са 16 гласова ''за'' је донета

ОДЛУКА

О ИЗМЕНАМА И ДОПУНАМА ОДЛУКЕ О ОДРЕЂИВАЊУ НАЗИВА УЛИЦА И ЗАСЕОКА У НАСЕЉЕНОМ МЕСТУ РУЂИНЦИ

СЕДМА ТАЧКА

Председник СО је известио о предлогу Општинског већа и Бањског одбора, да Скупштина општине донесе одлуку, као у предложеном тексту.

Како дискусије није било, са 16 гласова ''за'' је донета

Одлука

о усвајању Годишњег Програма заштите, уређења и коришћења пољопривредног земљишта на територији општине Врњачка Бања за 2019. годину

ОСМА ТАЧКА

-Председник СО је известио о предлогу Општинског већа да СО донесе ову одлуку, с тим да Општинско веће задужује Општинску управе да сачини нов нацрт Одлуке којим ће се дефинисати рок и локација, поред цене која ће садржати све битне елементе предлога Комисије за спровођење поступка располагања непокретностима у јавној својини и то „ Рок за исељење је 3 месеца, а нова локација на коју би се извршило пресељење јавних предузећа је локација „Стругара“ у Новом Селу“, као и да се неће плаћати закуп простора који се отуђује за време пресељења, као и нацрт одлуке о измештању јавних предузећа, као и предлогом Одбора за административно мандатна питања и нормативна акта

Бобан Ђуровић је детаљно известио о току поступка за отуђење кат. парцеле бр.503/17 КО Врњачка Бања из јавне својине Општине Врњачка Бања

Родољуб Џамић је известио о предлозима Одбора, како о овој одлуци, тако и наредним одлукама из области имовинско правних односа, које је Одбор разматрао на данашњој седници.

-У вези ове тачке, разматран је предлог Одлуке о отуђењу грађевинског земљишта из јавне својине општине Врњачка Бања, при чему је председник СО упознао присутне да са предлогом Општинског већа, те да је на основу налога Општинског већа сачињен је нацрт ове одлуке, с тим да се напомиње да је Председник општине сагласно својим овлашћењима донео Одлуку о расељвању правних лица са локације на кп.бр.503/17 КО Врњачка Бања, као и предлогом Одбора за административно мандатна питања и нормативна акта, да Скупштина општине донесе ову одлуку, као у предложеном тексту.

Приступило се гласању, па су једногласно донете

Одлука

о предлогу Комисије за спровођење поступка располагања непокретностима у јавној својини у вези кп.бр.503/17 КО Врњачка Бања

и

Одлука

отуђењу грађевинског земљишта на кп.бр.503/17 КО Врњачка Бања из јавне својине

Општине Врњачка Бања

ДЕВЕТА ТАЧКА

Председник СО је известио о предлогу Општинског већа и Одбора за административно мандатна питања и нормативна акта, да Скупштина општине донесе одлуку, као у предложеном тексту.

Како дискусије није било, једногласно је донета

Одлука

о отуђењу грађевинског земљишта на кп.бр.1125/35 КО Врњачка Бања из јавне својине општине Врњачка Бања

ДЕСЕТА ТАЧКА

Председник СО је известио о предлогу Општинског већа и Одбора за административно мандатна питања и нормативна акта, да Скупштина општине донесе одлуку, као у предложеном тексту.

Како дискусије није било, једногласно је донета

Одлука

о давању сагласности за претварање права закупа на кп.бр. 484/19 КО Врњачка Бања у право својине

ЈЕДАНЕСТА ТАЧКА

Председник СО је известио о предлогу Општинског већа и Одбора за административно мандатна питања и нормативна акта, да Скупштина општине донесе одлуку, као у предложеном тексту.

Како дискусије није било, једногласно је донета

.

Одлука

о прибављању и отуђењу земљишта путем размене у КО Отроци

ДВАНЕСТА ТАЧКА

Председник СО је известио о предлогу Општинског већа и Одбора за административно мандатна питања и нормативна акта, да Скупштина општине донесе одлуку, као у предложеном тексту.

Како дискусије није било, једногласно је донета

Одлука

о прибављању и отуђењу непокретности у јавну својину општине путем размене непосредном погодбом са Тонанти, доо Београд

ТРИНЕСТА ТАЧКА

Ова тачка је повучена са дневног реда, на почетку седнице.

ЧЕТРНЕСТА ТАЧКА

Председник СО је известио о предлогу Општинског већа и Одбора за административно мандатна питања и нормативна акта, да Скупштина општине донесе одлуку, као у предложеном тексту.

Како дискусије није било, једногласно је донета

ОДЛУКА

О ПРИБАВЉАЊУ НЕПОКРЕТНОСТИ НА ДЕЛОВИМА КП.БР.1115, 1116/2 И 1116/1 КО ПОДУНАВЦИ У ЈАВНУ СВОЈИНУ ОПШТИНЕ ВРЊАЧКА БАЊА

ПЕТНЕСТА ТАЧКА

Председник СО је известио о предлогу Општинског већа и Одбора за административно мандатна питања и нормативна акта, да Скупштина општине усвоји овај извештај, с тим што је известио о предлозима Одбора, па је Скупштина прихватила предлоге Одбора и једногласно донела

З А К Љ У Ч А К

Усваја се Извештај о раду Општинске управе општине Врњачка Бања за 2018.годину, с тим

- да се посебно инсистира на спровођењу одлука Скупштине општине и Општинског већа,

- да се ради на ефикасној примени е-управе, у спровођењу поступка пред надлежним службама у Општинској управи у складу са новим Законом о општем управном поступку

-да се предузимају мере на стварању плана кадровске базе, обзиром на чињеницу да има високостручних кадрова који су испунили услове за пензију, или у наредном периоду те услове испуњавају.

Саставни део овог закључка чини Извештај из става 1. овог закључка.

ШЕСНЕСТА ТАЧКА

Председник СО је известио о предлогу Општинског већа и Бањског одбора, да Скупштина општине донесе закључак, као у предложеном тексту.

Како дискусије није било, једногласно је донет

З А К Љ У Ч А К

о исправци техничке грешке у Изменама и допунама ПГР Врњачке Бање

СЕДАМНЕСТА ТАЧКА

Председник СО је поновио да пошто је део у надлежности ове Агенције, да се под овом тачком разматра Извештај о елементарним непогодама, а затим је известио о предлогу Општинског већа и Бањског одбора, да Скупштина општине да сагласност на измене Програма рада Општинске стамбене агенције за 2019.годину.

Бобан Ђуровић, је поднео исцрпан извештај о ел.непогодама, као и свим активностима које су предузете ради отклањања последица.

У дискусији су учествовали: Милан Плањанин, Родољуб Џамић, Дане Станојчић и Миљко Арсић.

Једногласно је прихваћен предлог ради давања сагласности на измне Програма ОСА, па је једногласно донето

Р Е Ш Е Њ Е

Даје се сагласност на Прве измене Програма пословања Општинске стамбене агенције општине Врњачка Бања за 2019.годину, који је усвојио Управни одбор ове Агенције одлуком бр.35-999/19 од 5.6.2019.године.

Затим је једногласно прихваћен Извештај и донет

З А К Љ У Ч А К

Усваја се Извештај који је поднео Председник општине Врњачка Бања, као командант Штаба за ванредне ситуације о елементарним непогодама које су због обилних падавина задесиле општини Врњачка Бања, дана 3. и 4.јуна 2019.године, када је проглашена и ванредна ситуација.

Скуппштина општине Врњачка Бања подржава активности које су том приликом предузели надлежни органи и службе на отклањању последица елементарне непогоде, као и мере и радње које се предузимају у циљу наплате насталих штета, ради санације на инфраструктурним и другим објектима у општој употреби, као и наплати штета које грађани и правна лица могу остварити подношењем пријава на писарници Општинске управе до 25.јуна 2019.године.

ОСАМНЕСТА ТАЧКА –Избор и именовања

А) Једногласно је прихваћена оставка Петра Арсића и једногласно прихваћен предлог који је изнео председник СО да се Марко Предолац именује за члана Надзорног одбора ЈП ''Бели извор'', па је донето

Р Е Ш Е Њ Е

Разрешава се Петар Арсић дужности члана у Надзорном одбору Јавног предузећа за обављање комуналних делатности ''Бели извор'' Врњачка Бања, на лични захтев.

Именује се Марко Предлолац, маш.инг.спец.за члана Надзорног одбора Јавног предузећа за обављање комуналних делатности ''Бели извор''Врњачка Бања, испред локалне самоуправе.

Б) Председник СО је прочитао предлог Штаба за ванредне ситуације за разрешење и именовање члана Штаба, који је једногласно прихваћен и донето

Р Е Ш Е Њ Е

Врши се измена и допуна Решења Скупштине општине Врњачка Бања бр. 217-9/18 од 13.2.2018.године (''Сл.лист општине Врњачка Бања'', бр.3/18), којим је образован Општински Штаб за ванредне ситуације за територију општине Врњачка Бања, и то у тачки 13. на следећи начин:

'' 13. Разрешава се Славо Сташевић, дужности члана, а за члана именује Живко Карапанџић, командир ватрогасно спсилачког одељења Врњачка Бања,.''

Г) Председник СО је известио о предлогу за разрешење чланова Управног одбора Спортског центра, испред локалне самоуправе и прочитао предлог за именовање.

Родољуб Џамић је затражио паузу ради консултација око именовања чланова, па је дата пауза од 12,45 до 12,50 сати, када је председник СО прочитао нови предлог.

Пре гласања је утврђено да седници присуствује 16 одборника.

Једногласно су прихваћени предлози за разрешење и именовање, пај је донето

Р Е Ш Е Њ Е

Разрешавају се дужности чланова у Управном одбору Установе Спортски центар Врњачка Бања, испред локалне самоуправе:

1.Драгомир Живковић, председник

2. Игор Пешић,

3. Младен Перковић,

4. Иван Топаловић и

5. Живота Смиљанић.

У Управни одбор Установе Спортски центар Врњачка Бања, испред локалне самоуправе, именују се:

1. Иван Терзић, председник

2. Драгослав Обрадовић, члан

3. Влада Нешић, члан

4. Зоран Томашевић, члана и

5.Иван Пауновић, члан.

ДЕВЕТНЕСТА ТАЧКА

Родољуб Џамић је упитао када ће у складу са коалицоним договорм да се реше питање функционисања ЈП ''Бањско зеленило и чистоћа''.

Бобан Ђуровић је рекао да ће бити предмет на следећој седници, пошто се нису стекли процедурални услови за разматрање на овој седници.

Иван Радовић је упознао присутне да је рок за доставу предлога за признања поводом Дана општине, 12.6.2019.године.

Како других питања и предлога није било, седница је завршена у 13,00 сати

Записник обрадила, ПРЕДСЕДНИК СО

Зам.секретара СО Иван Радовић,с.р.

Гајшек Олгица